**30.09.2020 жыл № 6 4 т.**

**«Нұр-Сұлтан қаласы «Әділет» білім қызметкерлерінің**

**кәсіподағы» ҚБ жарғылық мақсаттар мен міндеттерді**

**орындау, кәсіподақ органдары қызметінің тиімділігін**

**арттыру жөніндегі жұмысы туралы»**

«Нұр-Сұлтан қаласы «Әділет» білім қызметкерлерінің кәсіподағы» ҚБ төрағасы Б.Ә.Әлиевтің «Жарғылық мақсаттар мен міндеттерді орындау, кәсіподақ органдары қызметінің тиімділігін арттыру жөніндегі жұмысы туралы» ақпаратын тыңдап және талқылап, Кәсіподақтың Атқару комитеті астаналық кәсіподақ ұйымының кәсіподақ органдарының жарғылық міндеттерді орындау, Кәсіподақтың XIV Съезімен бекітілген Қазақстандық салалық білім және ғылым қызметкерлері кәсіподағы қызметінің 2019-2024 жылдарға арналған Бағдарлама ережелерін іске асыру мәселелеріндегі жұмыстарының белсенділігін атап өтеді.

Әлеуметтік әріптестікті дамыту жөніндегі жұмыс жүйелі жүзеге асырылады. Білім басқармасы мен қалалық кәсіподақ ұйымы арасында аймақтық салалық келісімге қол қойылып, іске асырылады.

Кәсіподақ ұйымын ұйымдастырушылық нығайту жөнінде нақты шаралар қабылданып, мақсатты бағытталған ынталандыру жұмысының нәтижесінде бастауыш ұйымдар санының өсу тенденциясы байқалды.

Еңбек құқықтарын құқықтық қорғау бағытында кәсіподақ органдарының қызметі белсендендірілген, жұмыс берушілердің еңбек заңнамасын, келісімдер мен ұжымдық шарттардың ережелерін орындауына қоғамдық бақылау қажетті деңгейге қойылған.

Кәсіподақтың еңбек қауіпсіздігі мен еңбекті қорғау мәселелеріндегі бағыты нығайды.

Ақпараттық жұмыстың жаңа нысандарын іздеу жүзеге асырылып, кәсіподақ активін оқыту сапасын арттыру жөнінде нақты жұмыстар жүргізіледі.

Кәсіподақтың Атқару комитеті, ұйымдастырушылық қызметі деңгейінің, кәсіподақ ұйымдарымен қабылданатын шаралардың әрдайым лайықты нәтижеге жете бермейтінін, олардың қызметінде шешім қабылдауда аса белсенді жұмысты және барлық деңгейлердегі кәсіподақ органдарының басымдылық танытуын қажет ететін бірқатар мәселелердің барын атап өтті.

Қазақстандық салалық білім және ғылым қызметкерлері кәсіподағының Атқару комитеті **ҚАУЛЫ ЕТЕДІ**:

1. «Нұр-Сұлтан қаласы «Әділет» білім қызметкерлерінің кәсіподағы» ҚБ басқарушы органдарының жарғылық мақсаттар мен міндеттерді орындау, кәсіподақ қызметінің тиімділігін арттыру жөніндегі оң жұмысы ескерілсін.

2. «Нұр-Сұлтан қаласы «Әділет» білім қызметкерлерінің кәсіподағы» ҚБ барлық деңгейлердегі кәсіподақ органдарына:

- әлеуметтік әріптестермен бірлесіп салалық, аймақтық салалық келісімдермен және ұжымдық шарттармен көзделген міндеттемелердің орындалуына қол жеткізу;

- ұйымдастырушылық қызметті одан әрі нығайту шараларын қабылдау, жаңа кәсіподақ ұйымдарын құру, білім және ғылым саласы қызметкерлерінің арасында ынталандыруды күшейту есебінен кәсіподақтың мүшелік базасын арттыруға қол жеткізу;

- кәсіподақ мүшелерін құқықтық қорғау тиімділігін арттыру мәселесіне аса мән беру, білім саласы ұйымдарында еңбек заңнамасын қадағалауға қоғамдық бақылауды ұйымдастыру жөніндегі жұмыстың нәтижелілігіне қол жеткізу;

- кәсіподақ мүшелерінің әлеуметтік, еңбек құқықтары мен мүдделерін қорғау және білдіру жөніндегі салалық кәсіподақ қызметін насихаттау бойынша жүйелі және бірізді жұмысты жалғастыру;

- сайланбалы кәсіподақ қызметкерлерінің жарғы талаптары мен жоғарғы кәсіподақ органдарының шешімдерінің орындалмауына, әлеуметтік әріптестік актілерінің шарттары мен ережелерінің орындалмауына жауапкершіліктерін арттыру ұсынылсын.

3. Осы қаулының орындалуын бақылау салалық кәсіподақ төрайымының орынбасары Ә.Ә.Әбиеваға жүктелсін.

**Төрайым А.Мұқашева**